Thursday, July 14, 2005
कुछ भोजपुरी हो जाए
भोजपुरिया समाज के मूल बिहार अ यु.पी. ह बाकि इत्र के सुगंध खानी आज हमनी दुनिया के हर कोना में पाय जाय वाला प्रजाति के जीव हो गइल बानी स. लेकिन जब कोलियरी के बात होता त बिहार से कटके नया बनल राज्य झारखंड चले के पड़ी. वइसे इ अलग बात बा कि यह बंटवारा से कुछ नेताजी लोग के छोड़ के शायदे केहू के भला भइल बा.
आज त हालात बहुत बदल गइल बा बाकि पापा (32 साल कोलियरी में नौकरी करके इहे 30 जून के रिटायर भइनी ह) बतावेनी कि पहिले कोलियरी में केहू आवल ना चाहत रहे. गरीबी के मार कहीं भा कौनो आउर मजबुरी भोजपुरी क्षेत्र के आपन किसानी छोड़के लोगन के कोयलांचल के जंगल-झाड़ में आके आपन किस्मत आजमावे के सिलसिला बहुत पुरान ह. सत्तर के दशक में कोयला उद्योग के राष्ट्रीयकरण के बाद कोलियरी में सुरक्षा पर बहुत ध्यान देहल जाय लागल, जेकरा चलते वोजा काम कइल पहिले जइसन खतरनाक त नइखे रह गइल बाकि मुश्किल अबहिंयो बा. अभी हाले में रामगढ़ कोयलांचल में खदान धंसला से 14 लोग के मौत वोह मुश्किल के एगो बानगी भर बा. अइसने एगो दुर्घटना 30 साल पहिले चासनाला में भइल रहे जहां सैकड़ों लोग आपन जान गंवा देले रहन. इहे घटना पर आधारित यश चोपड़ा के फिल्म 'काला पत्थर' आज भी अगर हम देख लीं त आंख से झरझर पानी बहे लागेला.
अब देखी न आंख त अभियों नम हो गइल... आज खाती एतना ही. कोलियरी के जिनगी के बहुत रंग बा बाकि वादा रहल कि उ रंग हम रउआ लो के जरूर देखाइम.
3 comments:
- राजेश कुमार सिंह said...
-
हम आप कॆ इह लॆख खातिन कॆतनॊ बड़ाई करीं,कम बाय। अगली बार जब फिर,लिखै का मन बनै,तब तनि और विस्तार सॆ लिखीं। आखिर मॆं,आप कॆ एह प्रयास खतिन,बहुत-बहुत बधाई और धन्यवाद। सिलसिला जारी रखल जाय।
-राजॆश
- 3:54 PM
- अनुनाद सिंह said...
-
भाई जी , राउर ई पोस्टिंग पढिके त मन गदगद हो गईल । बीच-बीच में अईसे ही कुछ होत रहे ।
ई भोजपुरी समाज ( http://www.bhojpuri.org
) के लोग के काहें न समुझावल जा कि आपन बातचीत रोमन में लिखल बन्द कके देवनागरी मे करल शुरू क दें ।
अनुनाद सिंह
- 1:07 PM
-
-
bahut achha kaam karathawo singhji.hum engg college stud haeen.plz go on with ur job.
hamar naam -shantanu prasad koiry
- 11:53 PM
eng_Latn bho_Deva bho_Deva bho_Deva bho_Deva eng_Latn mar_Deva unk hin_Deva awa_Deva zho_Hant mai_Deva unk bho_Deva awa_Deva bho_Deva mai_Deva zho_Hant unk unk eng_Latn lim_Latn zho_Hant